Gargždų muzikos mokykla

miniatiūra|180px|right|Šiame pastate 1991 m. per Sausio įvykius veikė Sąjūdžio būstinė

Gargždų muzikos mokykla – neformaliojo vaikų švietimo mokykla, veikianti Gargžduose. Mokymo forma – dieninis neformalusis meninis ugdymas. Įstaigos kodas Juridinių asmenų registre – 191649661, mokymo kalba – lietuvių.Gargždų muzikos mokykla (aikos.smm.lt) Mokykla turi skyrius Klaipėdos rajono miesteliuose: Veiviržėnuose,Veiviržėnų skyrius (aikos.smm.lt) EndriejaveEndriejavo skyrius (aikos.smm.lt) ir Priekulėje.Gargždų muzikos mokyklos Priekulės skyrius 

 Veikla 

Mokykloje dirba 57 pedagogai, iš kurių 2 vadovai ir 55 mokytojai, 2 ekspertai.  Mokosi 480 mokinių. Be to, paslaugas teikia mokyklos bibliotekininkė, instrumentų derintojas, vyr. buhalterė. Mokyklos aptarnaujantį personalą sudaro 5 žmonės.

Mokykloje veikiantys skyriai: muzikos (fortepijonas, smuikas, akordeonas, kanklės, birbynė, klarnetas, saksofonas, trimitas, trombonas, gitara, mušamieji instrumentai, džiazinis bei chorinis dainavimas), choreografijos ir dramos. Integruojami neįgalūs, intelekto sutrikimų turintys vaikai. Mokykloje suburti įvairūs meniniai kolektyvai: instrumentininkų, folkloro ansambliai, chorai, šokių kolektyvas, dramos studija.

 Istorija 

Mokykla veiklą pradėjo 1965 m. prie miesto parko, kur dabar įsikūręs Krašto muziejus. Pirmasis mokyklos direktorius – chorvedys Benediktas Stirbys, šiose pareigose dirbęs 10 metų. Pirmaisiais metais buvo mokoma groti fortepijonu, smuiku, akordeonu, trimitu. Tuomet mokyklą lankė 75 mokiniai, dirbo 7 mokytojai. Nuo 1991 m. mokykla veikia kitose, erdvesnėse dabartinėse patalpose, kuriose anksčiau buvo įsikūręs vietos LKP komitetas. 1992 m. atidaryti choreografijos ir dramos skyriai. Įstaigoje daugiausiai metų praleido mokytojos Armanda Stripinienė, Dalia Šertvietytė,  Zinaida Kalpokienė.  Nuo 1989 m. veikė mokyklos filialas Veiviržėnuose, nuo 2005 m. – Endriejave. Juose mokėsi 100 vaikų. Naujausias skyrius – Priekulėje.

Per 50 gyvavimo metų mokyklą baigė 1698 mokiniai.

Reprezentacinėje, savivaldybės aikštėje stovinti švietimo įstaiga 2019 m. atnaujinta: atliktas pastato išorės, nuovažos, rūbinės remontas.Muzikos mokyklai – naujas rūbas (gargzdai.lt)Gargždų muzikos mokyklos infrastruktūros tobulinimas  (klaipedos-r.lt) Pertinkuotas fasadas pakeitė spalvą - buvo perdažytas tamsiai ruda spalva. Pakeista asbestinė stogo danga. Išlaikyta esama fasado stilistika ir dekoro detalės, palikta sovietmečio laikus menanti simbolika. Taip pat suremontuotos Veiviržėnų skyriaus vidaus patalpos, parūpinta naujos mokymo įrangos ir baldų.

 Architektūra 

Gargždų muzikos mokyklos pastatui būdingi sovietinio laikotarpio architektūros bruožai: neoklasicizmas, simetrinė kompozicija, aiškus statinio tūris, langų išdėstymas.Ekspertai: Muzikos mokyklos fasado pakeitimas – nusikaltimas prieš ateities kartas (mano-gargzdai.lt) Čia buvusi Partijos komiteto būstinė. Frontone, virš pagrindinio įėjimo durų, įtaisyta reljefinė pjautuvų su rugio varpomis kompozicija atspindi tipišką XX a. 6-ajame dešimtmetyje valdžios propaguotą architektūrinį stilių. Tai nuosaikusis šio stiliaus variantas, būdingas nuo sostinės nutolusių rajonų centrų reprezentaciniams pastatams.Rugio varpa - nostalgija sovietiniam nepritekliui? (ve.lt) Ekspertai dekoro detalėse įžvelgia tautinių motyvų.

 Direktoriai 

 Benediktas Stirbys 1965 –  1975 m.
 Vidutis Petras Normantas 1975 - 2016 m.
 Danutė Ruškytė 2016 - dab.

 Žymūs mokytojai 

 Antanas Alseika, dirigentas, pedagogas

 Žymūs mokiniai 

 Ligita Girskienė, Seimo narė

 Šaltiniai 

 Nuorodos 

 Gargždų muzikos mokyklos tinklalapis
 Gargždų muzikos mokykla (facebook.com)
 Gargždų muzikos mokykla (muzikusajunga.lt)

Kategorija:Lietuvos muzikos mokyklos
Kategorija:Klaipėdos rajono savivaldybės mokyklos
Kategorija:Gargždai